Poltred Einsatzgruppen Ivanhorod

Poltred Einsatzgruppen Ivanhorod eo brudetañ diell al Loskaberzh en Ukraina, war Talbenn ar Reter e-kerzh an Eil Brezel-bed. Kemeret e 1942, ar poltred a ziskouez ur soudard prest da dennañ gant e fuzuilh war ur vaouez a glask gwareziñ ur bugel gant he c'horf. Ur brouenn anat eo eus torfedoù-brezel ha gouennlazh a-enep trevourien, Yuzevien dreist-holl, sevenet gant an unvezioù Einsatzgruppen hag o harperien lec'hel en Europa aloubet. 

Ar poltred a oa bet tennet en Ivanhorod, ur gêriadennig bet aloubet gant an nerzhioù lu alaman en Ukraina. Goude-se e oa bet kaset dre an ti-post war-zu an Alamagn nazi. Ar Rezistañs polonat a oa deuet a-benn da grabanata ar poltred e Warszawa ha dalc'het e oa bet evel prouenn. Ar poltrejer Jerzy Tomaszewski en doa dalc'het anezhañ a-benn ar fin. Er bloavezhioù 1960 e voe embannet e oa ur fals-poltred savet gant ar gomunisted evit louzañ an Alamanted. Abaoe eo bet prouet anat e oa ur poltred gwirion https://www.independent.co.uk/voices/commentators/fisk/robert-fisk-ukraine-1942-what-are-we-seeing-6264646.html. Dreistbrudet eo ar poltred ha diskouezet alies e mirdioù, levrioù, filmoù ha diskouezadegoù o komz eus ar Shoah. 

 Pennadoù kar 
 Einsatzgruppen
 Notennoù ha daveennoù 

Rummad:Istor Ukraina
Rummad:Torfedoù brezel
Rummad:Loskaberzh
Rummad:Eil Brezel-bed